Топлофикация скочи срещу цените на парното
8| 4226 |18.12.2009
Очаквам малко повече кураж при прилагане на професионализма при определяне на цените специално за предприятията от топлофикационния сектор. Това заяви директорът на "Топлофикация" - София Петко Милевски.
При нормалното завишение на цената на парното, което да отчита повишението на стойността на природния газ семейният бюджет не би трябвало да бъде натоварен с повече от 10 лв. на месец и то само за месеците, в които има максимално потребление, смята Милевски.
Според него анонсираните вчера нови цени от ДКЕВР повтарят старата грешка, която вкарва сектора все по-дълбоко "в една яма на задължения и на водовъртеж, от който няма излизане".
Милевски припомни, че цената на топлинната енергия 70-80% е обвързана с цената на газа. Според директора на столичната "Топлофикация" при така заявените цени в момента ще се продава с над 30% под себестойността на услугата и дружеството ще влезе в още по-сериозен водовъртеж на задължения.
Може да се очаква това да е с 20% повече от този, който е предвиден вече като негативен резултат в края на годината.
Според Милевски цените трябва да скочат поне до такава степен, че продажбите да покриват себестойността на услугата.
Парното скача със 7-8% догодина 3| 4290 |15.12.2009 Протестите срещу лихвите - глас в пустиня 7| 4531 |11.12.2009 Лукойл свали цените 0| 4226 |08.12.2009 Скочи кредитният рейтинг на България 1| 4303 |02.12.2009